Legal Document

Category: 1351

Text:
13. ΑΠΟΦΑΣΙΣ ΥΠΟΥΡΓΟΥ ΕΘΝ. ΑΜΥΝΗΣ Αριθ. 434589 της 24 Ιουλ. /4 Αυγ. 1972   (ΦΕΚ Β΄ 560)  Περί καθορισμού αρμοδίων δια την σύνταξιν και υποβολήν Φύλλων Ποιότητος Ανθυπασπιστών, Υπαξιωματικών και Δοκίμων Εφέδρων Αξιωματικών, υπηρετούντων εις Μονάδας της 142 ΠΑΕ.  Έχοντες υπ’ όψιν: α.Το άρθρ. 3 του Ν.Δ. 2177/1952 «περί προσθήκης διατάξεών τινων εις τον υπ’ αριθ. 969/46 Α.Ν. κλπ.». β.Τον Νόμ. 2342/53 «περί Ιεραρχίας, προαγωγών και καταστάσεων των μονίμων Υπαξιωματικών της Ελληνικής Αεροπορίας», ως ετροποποιήθη υπό των Ν.Δ. 3064/54 και Α.Ν. 268/68. γ.Το Ν.Δ. 58/1968 «περί Υπουργείου Εθνικής Αμύνης και των Οργάνων της Ανωτάτης Διοικήσεως και Ελέγχου των Ενόπλων Δυνάμεων». δ.Τας ισχυούσας Διοικητικάς Οδηγίας, ανακοινοποιηθείσας δια της υπ’ αριθ. 157/1968 Εγκ. Δ/γής ΑΑ. ε.Την υπ’ αριθ. 207207/11.1.61 απόφασιν ΥΦΕΘΑ «περί μη γνωματεύσεως επί προτάσεων προαγωγής και Φ. Ποιότητος Υπαξ/κών υπό των Διοικητικών Αεροπορικών Διοικήσεων». ζ.Την υπ΄αριθ. Υ.214762/1.7.64 δ/γήν ΥΦΕΘΑ «περί της διοικητικής θέσεως και πειθαρχικής δικαιοδοσίας Δοκίμων Εφέδρων Αξιωματικών Ελληνικής Αεροπορίας». Καθορίζομεν τους αρμοδίους προς σύνταξιν και υποβολήν Φύλλων Ποιότητος δι’ Ανθυπασπιστάς, Υπαξιωματικούς και Δοκίμους Εφέδρους Αξιωματικούς υπηρετούντας εις Μονάδας της 142 ΠΑΕ, ως ακολούθως: α.Δια τους υπηρετούντας εις Μονάδας, των οποίων Διοικητής τυγχάνει Αξιωματικός, ο Διοικητής της Μονάδος ταύτης. β.Δια τους υπηρετούντας εις Μονάδας, των οποίων Διοικητής δεν τυγχάνει Αξιωματικός, ο Διοικητής της 142 ΠΑΕ. γ.Επί των ως άνω συντασσομένων δυσμενών Φύλλων Ποιότητος θα γνωματεύη ο αμέσως ιεραρχικώς Προϊστάμενος Διοικητής. 3.Η παρούσα ισχύει από 30.7.1972.      (Αντί για τη σελ. 204,01(δ) Σελ. 204,01(ε) Τεύχος 1241 – Σελ. 47 38.Β.ζ.13 Υπαξιωματικοί Αεροπορίας   204